Η **Χεσίνα τερ Μπορχ** (ολλανδικά: **Gesina ter Borch**, 15 Νοεμβρίου 1633 - 16 Απριλίου 1690) ήταν Ολλανδή ζωγράφος και σχεδιάστρια της Χρυσής Ολλανδικής Εποχής στη ζωγραφική, της οποίας το έργο αποτελείται κυρίως από υδατογραφίες σε άλμπουμ. Τα περισσότερα έργα της συνίστανται στην υλοποίηση των παρατηρήσεών της πάνω στην οικογενειακή ζωή, τα τρέχοντα γεγονότα και τα άτομα που ακολουθούσαν τη μόδα. Εκτός από τις εικαστικές τέχνες, η Χεσίνα αγαπούσε και ασχολήθηκε με την ποίηση. Ήταν μέλος της οικογένειας καλλιτεχνών τερ Μπορχ.

Βιογραφία
---------

Η Χεσίνα τερ Μπορχ γεννήθηκε πιθανότατα στο Ντέβεντερ της Ολλανδικής Δημοκρατίας στις 15 Νοεμβρίου 1633. Ήταν το πρώτο παιδί από τον τρίτο γάμο του πατέρα της, Χέραρντ τερ Μπορχ του πρεσβύτερου, ο οποίος συνολικά απέκτησε δεκατρία παιδιά από τους γάμους του. Η μητέρα της ήταν από το Ντεφέντερ. Δάσκαλός της στη ζωγραφική και το σχέδιο ήταν ο πατέρας της, ενώ ο ετεροθαλής αδελφός της, Χέραρντ τερ Μπορχ ήταν ήδη επιτυχημένος ζωγράφος και αλληλογραφούσε συχνά με την Χεσίνα. Ύστερα από την απώλεια του μικρότερου αδελφού της, Μόσες, στον δεύτερο αγγλοολλανδικό πόλεμο, το έργο της Χεσίνα αποκαλύπτει τη βαθιά της λύπη για τον θάνατο αυτόν.

Έζησε όλη τη ζωή της στη Σάσσενστράατ του Ζβόλε, όπου απεβίωσε στις 16 Απριλίου 1690. Δεν παντρεύτηκε ποτέ.

Μεταθανάτιο πορτρέτο του μικρότερου αδελφού της, Μόσες, το οποίο δημιούργησε η Χεσίνα βοηθούμενη από τον ετεροθαλή αδελφό της Χέραρντ περί το 1667-1669.

Έργο
----

Μόνον ένας πίνακας της Χεσίνα τερ Μπορχ είναι γνωστός, (αυτοπροσωπογραφία, 1661, σήμερα στο Ρέικσμουζεουμ) έχουν διασωθεί τρία άλμπουμ με υδατογραφίες της, καθώς και 59 σκόρπια φύλλα με σχέδια. Το έργο της δεν είχε γίνει ευρέως γνωστό όσο ζούσε, καθώς ήταν περισσότερο ερασιτέχνις παρά επαγγελματίας της ζωγραφικής. Το πρώτο της άλμπουμ το ξεκίνησε σε ηλικία μεταξύ 14 και 15 ετών και το τιτλοφόρησε *Materi-boeck.* Το δεύτερό της άλμπουμ το δημιούργησε κατά την περίοδο 1652 - 1660. Αυτό απαρτιζόταν από 116 φύλλα, και περιλάμβανε άσματα, ποιήματα και εικονογραφήσεις.

Παραπομπές
----------

1. ↑  *Διεθνές Πρότυπο Aναγνωριστικό Ονόματος*. 0001 1885 3050 0000 0001 1885 3050. Ανακτήθηκε στις 13  Αυγούστου 2015.
2. ↑  «Gesina ter Borch». (Αγγλικά) *CLARA*. 17243.
3. ↑  «Gesina ter Borch». (Αγγλικά) *Union List of Artist Names*. 500021244.
4. 1 2 3 4 5  (Ολλανδικά) *RKDartists*. 10683. Ανακτήθηκε στις 19  Αυγούστου 2017.
5. ↑  «Benezit Dictionary of Artists» (Αγγλικά) Oxford University Press. 2006. B00180979. Ανακτήθηκε στις 19  Αυγούστου 2017. ISBN-13 978-0-19-977378-7.
6. ↑  «Gesina ter Borch». *Biografisch Portaal*. 36591254.
7. 1 2  (Αγγλικά) *Union List of Artist Names*. 1  Νοεμβρίου 2017. 500021244. Ανακτήθηκε στις 21  Μαΐου 2021.
8. 1 2  Resources Huygens ING, *Borch, Gesina ter (1631-1690)*
9. ↑  Gesina ter Borch στο Ολλανδικό Ίδρυμα Ιστορίας της Τέχνης
10. ↑  Gesina ter Borch at Historici.nl
11. ↑  Ρέικσμουζεουμ, *Χεσίνα τερ Μπορχ*
12. ↑  djr (20 Μαρτίου 2017). «Digitaal Vrouwenlexicon van Nederland». *resources.huygens.knaw.nl* (στα Dutch). Ανακτήθηκε στις 28 Μαρτίου 2017. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

 Πολυμέσα σχετικά με το θέμα  Gesina ter Borch στο Wikimedia Commons

* Gesina ter Borch στο Artnet

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 80602742
* **Europeana**: agent/base/130969
* LCCN: no2011054452
* ISNI: 0000 0001 1885 3050
* GND: 136219845
* SUDOC: 165493968
* BNF: cb16271032n (data)
* BPN: 36591254
* ULAN: 500021244
* RKD: 10683

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |